Pakketur

En pakketur (eller chartertur) er en organisert feriereise der samme leverandør ordner med både transport og overnatting. De går ofte til sydlige og varmere strøk, og kalles da ofte for sydentur.

Pakketurer i Skandinavia
miniatyr|400px|Palma på Mallorca. Mallorca var primærreisemålet da charterreiser med fly ble populært i Skandinavia i 1960-årene.
Det var den danske presten Ejlif Krogager «Tjæreborgpresten» som var først ute i Skandinavia med å arrangere pakketurer. Det 20. århundres reiseeventyr i Norden begynte i en prestegård i Allerup ved Tjæreborg, nær Esbjerg. 

Pastor Krogager så mulighetene da danskene i etterkrigsårene begynte å lengtes ut i Europa. Han leide to busser, og den 8. juli 1950 kjørte de  feriestemte dansker over den spanske grense med Krogager selv som reiseleder og medlemmer fra menigheten som passasjerer, Slik ble denne ferieformen innledet. 

Behovet for et slikt tilbud var stort, og allerede året etter etablerte han sitt eget busselskap, Nordisk Bustrafik. De første årene var det Spania og middelhavskysten som var det primære reisemål. Etter overgang til charterfly var reisemålet de første årene Mallorca.

Frem til 1959 benyttet norske turoperatører danske og svenske flyselskaper.

I 1995 ble salg og markedsføring av pakketurer lovregulert gjennom Pakkereiseloven.

Charterfly

Den første pakketur med norsk charterfly ble arrangert av Erik Myhres Reisebyrå i samarbeid med Norrønafly som hadde anskaffet en Convair 240 (LN-LAU). Første tur startet fra Fornebu sommeren 1959. Det ble det året transportert om lag 400 passasjerer fra Norge.

Da kostet en to ukers tur med hotel og mat 1500 kroner.

 Nordmenns charter-vaner i dag 
miniatyr|Hver sommer skriver løssalgsavisene om ungdomsfyll på chartertur. Illustrasjonsfoto fra et «sprit-cruise» i Hellas sommeren 2006.
Beregninger fra norsk charterbransje viser at  nordmenn dro på sydentur sommeren 2013. Hellas var det mest populære ferielandet med  norske besøkende, mens Tyrkia kom på andreplass med  besøkende. Disse to landene er typiske sommer-destinasjoner, mens Spania mer er en helårsdestinasjon for nordmenn på sydentur.

Blant de mest populære «party-stedene» for norsk ungdom er Magaluf, Alanya, Ayia Napa, Kos m.fl, og ungdomsfyll på sydentur trekkes frem hver sommer på tabloidavisenes forsider. Lokale turistmyndigheter mener imidlertid ofte at det medieskapte bildet er misvisende, og at ungdomsfyll kun er utbredt blant en liten gruppe feriereisende.

Turoperatører

Før de norske turoperatørene kom på banen var det de danske turoperatørene Tjæreborg og Spies Rejser som dominerte det norske markedet. Foruten Erik Myhres Reisebyrå etablerte Saga Tours seg i 1959 og senere det danske Stjernereiser, nå Star Tours. Norsk Folke-Ferie som hadde sin bakgrunn i Landsorganisasjonen organiserte i det vesentlig bussturer innenlands.

Charterselskaper

Årene fra  1953 til 1993 var en periode da det dukket opp stadig nye charterselskaper i Skandinavia og Europa ellers som også tiltrakk seg kunder fra Norge. Og som ble benyttet av de norske turoperatører og reisebyråer. Mange selskaper fikk en kort levetid. Konkurransen var hard og de fleste selskaper måtte etter hvert melde pass. Omstendigheter som at charterpassasjerer ble stående igjen på feriestedet uten at arrangøren kunne organisere hjemreise førte til at Reisegarantifondet ble opprettet.

Liste over tidligere charterselskaper
Laodair. Bromma (1950–)
Transair Sweden Bromma. Torslanda. Bulltofta (1961–1991)
Flying Enterprise Kastrup. (1959–1965)
Spantax Spania (1959–1988)
Norrønafly Fornebu. Opererte palmaflyvninger høsten (1959)
Nordair. Kastrup (1960–1964)
Sterling Kastrup (1961–1993)
Ostermanair. Bromma. (1963–1965)
Torair. Torslanda, Göteborg (1964–1969)
Aeronord– Kastrup (1965–1965)
Conair Kastrup (1965–1993)
Polaris Air Transport Fornebu (1965–1974)
Internord Kastrup. (1965–1968)
Scanair Fornebu. Bromma. Kastrup (1965–1991)
InterSwede Aviation. Bulltofta. (1971–1972)
Skyline Sweden, Malmö (1971–1977)
Trans Polar, Fornebu (1971–1972)
Falconair
Finlantic
Air Sweden. Arlanda. (1991–1993)

 Referanser 

Kategori:Ferieformer